Ego, in Dei nomine, Raynardus et uxor mea Elena donamus Deo et sanctis apostolis ejus Petro et Paulo, ad locum Cluniacum, ubi donnus Maiolus abba preesse videtur, pro animarum nostrarum remedio et matris meæ Lanteldis, unum campum in pago Matisconensi, in agro Rufiacense, in ipsa villa; qui terminatur a mane de ipsa hereditate, a meridie et a cirtio terra Sancti Petri, a sero terra Acmonis; et faciant monachi prefati loci ab hac die quicquid voluerint. Qui autem eis contradixerit, auri libram componat, et anathema sit, nisi emendaverit; et postea firma et stabilis permaneat, stipulatione subnixa. Actum Cluniaco publice. S. Rainardi et uxoris ejus Elenæ, qui fieri et firmare rogaverunt. S. Isengaudi. S. Eldeberti. S. Adalardi. S. Aldradi. S. Landoeni. Eyminus, presbiter, scripsit mense februario, anno XXVI Lotharii regis.